Source: http://docplayer.fi/3855586-1994-vuosikertomus-huhtamaen-75-toimintavuosi-on-taydessa-vauhdissa-meidan-tehtavamme-on-venya-odotusten-mukaiseen-suoritukseen.html
Timestamp: 2016-10-21 19:19:56+00:00
Document Index: 22200247

Matched Legal Cases: ['kko ', 'kko ', 'kko ', 'kko ', 'kko ', 'kko ']

⭐1994 VUOSIKERTOMUS. Huhtamäen 75. toimintavuosi on täydessä vauhdissa meidän tehtävämme on venyä odotusten mukaiseen suoritukseen.
1994 VUOSIKERTOMUS. Huhtamäen 75. toimintavuosi on täydessä vauhdissa meidän tehtävämme on venyä odotusten mukaiseen suoritukseen.
Download "1994 VUOSIKERTOMUS. Huhtamäen 75. toimintavuosi on täydessä vauhdissa meidän tehtävämme on venyä odotusten mukaiseen suoritukseen."
1 VUOSIKERTOMUS Huhtamäen 75. toimintavuosi on täydessä vauhdissa meidän tehtävämme on venyä odotusten mukaiseen suoritukseen.2 YHTIÖKOKOUS SISÄLTÖ Huhtamäki Oy:n varsinainen yhtiökokous pidetään keskiviikkona huhtikuun 5. päivänä 1995 klo Finlandia-talossa, Karamzininkatu 4, Helsinki. Huhtamäki Vuosi 1994 lyhyesti 4 Yhtiökokoukseen osallistuvien osakkeenomistajien on ilmoittauduttava viimeistään tiistaina ennen klo joko puhelimitse numeroon (90) tai kirjallisesti osoitteella Huhtamäki Oy, Yhtiökokous, PL 213, Turku. Äänioikeuttaan kokouksessa voivat käyttää osakkeenomistajat, jotka viimeistään on merkitty Osakekeskusrekisterissä (OKR) pidettävään osakasluetteloon. Rekisteröity osakkeenomistaja voi valtuuttaa valitsemansa henkilön osallistumaan kokoukseen ja äänestämään puolestaan. Kaikki yhtiökokouksessa käsiteltävät asiakirjat ovat julkisesti nähtävillä alkaen osoitteessa Huhtamäki Oy, Eteläranta 8, Helsinki. Lisätietoja antaa konserniviestintä, (90) Toimitusjohtajan katsaus 6 Toimialat lyhyesti 8 Toimintakatsaus Leaf 10 Polarcup 16 Leiras 20 Tietoja Huhtamäen osakkeista 24 Osakekohtaiset tunnusluvut 27 Huhtamäki Osinko vuodelta 1994 maksetaan viimeistään osakasluetteloon merkityille osakkeenomistajille TULOSTIEDOTTAMINEN Huhtamäki julkaisee tilikaudelta 1995 seuraavaat taloudelliset tiedotteet suomeksi, ruotsiksi ja englanniksi: 1995: 1996: osavuosikatsaus tammi-huhtikuulta tilinpäätöstiedot osavuosikatsaus tammi-elokuulta viikko 10 - vuosikertomus Tunnuslukujen laskentaperusteet 28 Tärkeimmät toimintamaat 29 Tilinpäätös Hallituksen toimintakertomus 30 Tuloslaskelmat (IAS) 34 Taseet (IAS) 35 Rahoituslaskelmat (IAS) 36 Tuloslaskelmat (FAS) 37 Taseet (FAS) 38 Rahoituslaskelmat (FAS) 39 Laadintaperiaatteet 40 Liitetiedot (IAS/FAS) 41 Ehdotus voiton käytöstä 50 Tilintarkastuskertomus 50 Hallinto ja tilintarkastajat 51 Henkilötietoja 52 Organisaatio 53 Osoitteet 54 Kannen kuva Vuorikiipeilijät on yksi viidestä akryylityöstä, jotka englantilainen Fletcher Sibthrop maalasi vuonna 1993 symbolisoimaan Huhtamäen uutta yritysilmettä. 23 Vuonna 1995 Huhtamäki tulee toimineeksi 75 vuotta. Yhtiön perusti vuonna 1920 Kaarlelaan, Kokkolan maalaiskuntaan nuori alavutelainen leipurinpoika Heikki Huhtamäki. O.Y. Huhtamäen Tehtaat - A.B. Huhtamäkis Fabriker nousi nopeasti Suomen suurimpien makeisten valmistajien joukkoon. Seuraavina vuosikymmeninä yritys eteni muille elintarvikejalostuksen alueille sekä lääketeollisuuteen ja -jakeluun. Yksi Heikki Huhtamäen tärkeimmistä yritysostoista oli turkulainen Hellas, jonka juuret johtavat vuonna 1890 perustettuun Suomen vanhimpaan makeistehtaaseen Helsingfors Karamellfabrikiin. Pakkausala eriytettiin elintarviketeollisuudesta omaksi toimialakseen 1960-luvulla. Huhtamäen suvulla oli paljon yhteyksiä ulkomailla asuviin suomalaisiin. Isä Vilhelm, joka oli työskennellyt Yhdysvalloissa, Norjassa ja Ruotsissa, lähetti vuonna 1917 poikansa oppimaan makeisten valmistusta Pietariin, missä Heikki joutui vallankumouksen pyörteisiin. Lähes kaksi vuotta kestäneen, Siperian halki aina Japaniin asti ulottuneen seikkailun jälkeen Heikki palasi kotiseudulleen, julkaisi kirjan kokemuksistaan, avioitui nahkatehtailija Hagströmin tyttären kanssa ja pestasi 61 työntekijää uuteen yritykseensä - kaiken tämän hän teki ennen 20. syntymäpäiväänsä. Koko ikänsä Heikki Huhtamäki haki vaikutteita ulkomailta, luki, kirjoitti ja tuki kulttuuria. Hän oli todellinen uudistaja ja merkkitavaramarkkinoinnin edelläkävijä, joka korosti tuotteidensa yhteiskunnallisia, terveydellisiä ja elämänlaatua parantavia arvoja. Etenkin 40- ja 50-luvuilla jo suuryritykseksi kohonneen Huhtamäki-yhtymän työntekijät saattoivat tuntea kuuluvansa yhteen suureen perheeseen. Yhtiön tehtailla toteutettiin tuolloin sosiaalisia uudistuksia, jotka vasta vuosikymmeniä myöhemmin tulivat yleiseen lainsäädäntöön. Vuonna 1945 itseoppineesta Heikki Huhtamäestä tuli Suomen nuorin vuorineuvos. Jo vuonna 1943 Heikki Huhtamäki ja hänen vaimonsa Signe lahjoittivat yhtiön osake-enemmistön Suomen Kulttuurirahastolle, jonka omaisuus täten kaksinkertaistui. Rahasto on yhä Huhtamäki Oy:n suurin osakkeenomistaja. Horjuva terveys pakotti Heikki Huhtamäen luopumaan yhtiön toimitusjohtajuudesta vuonna Hän toimi hallituksen puheenjohtajana vuoteen 1957 ja sen jälkeen hallintoneuvoston jäsenenä kuolemaansa saakka vuonna Tänään Huhtamäki toimii kolmessakymmenessä maassa. Monella sen nykyisistä yksiköistä on emoyhtiötä pitempi historia. Ilman Heikki Huhtamäen tarmoa, näkemystä ja arvomaailmaa tämä monikulttuurinen mutta kiinteä yrityskokonaisuus ei kuitenkaan voisi olla olemassa ja kehittyä edelleen. Kansainvälistyneenä pörssiyhtiönäkin Huhtamäki haluaa kantaa perustajansa nimeä ja näin vaalia arvokkainta perintöään. 34 VUOSI 1994 LYHYESTI mmk Muutos % LIIKEVAIHTO LIIKEVOITTO VOITTO RAHOITUSERIEN JÄLKEEN SIJOITETUN PÄÄOMAN TUOTTO, % 10,0 12,5.. VOITTO OSAKETTA KOHTI, MK 12,16 13,59-11 OSINKO OSAKETTA KOHTI, MK 4,00 1) 3, HENKILÖSTÖMÄÄRÄ ) Hallituksen esitys Plussat + Uusien makeis- ja pakkausyksikköjen kitkaton haltuunotto + Useimpien yksikköjen tulosparannus + Dynaaminen kehitys Itä-Euroopassa Miinukset - Toinen perättäinen vaikea vuosi keräilykorttimarkkinoilla - Makeismarkkinoiden taantuma Yhdysvalloissa ensimmäisellä vuosipuoliskolla - Polarcupin muoviraaka-aineiden jyrkästi nousseet hinnat 45 56 TOIMITUS- JOHTAJAN KATSAUS Huhtamäen kehitystä vuonna 1994 voidaan arvioida kahdesta näkökulmasta.yhtiön strateginen kehitys sujui täysin suunnitelmien mukaisesti. Tuloslukujen valossa emme sen sijaan yltäneet tavoitteisiimme, jotka vielä alkuvuodesta tuntuivat kaikessa vaativuudessaan mahdollisilta. Ehdottomasti tärkein tehtavämme oli vuoden 1993 lopulla ostettujen yhteensä kolmentoista eurooppalaisen makeis- ja pakkausyksikön kitkaton liittäminen Leafin ja Polarcupin organisaatioon. Tämä työ eteni aikataulussaan ja johti hyviin tuloksiin niin myynnin kuin kustannusten karsinnan osalta. Mikä tärkeintä, kaikilla kolmella liiketoiminta-alueellamme on nyt Euroopan laajuinen verkko, jonka varassa voimme jatkaa pitkän tähtäyksen työtä kärkiasemien saavuttamiseksi kapeilla makeis-, pakkaus- ja lääketeollisuuden lohkoilla. Taloudellinen kehitys kääntyi vihdoin nousuun keskeisillä markkinoilla, mutta omilla kuluttajatuotteiden lohkoillamme markkina- ja kilpailutilanne jatkui kireänä. Makeisten ja pakkausten kulutus kasvoi varsin hitaasti, eikä hinnankorotuksille ollut vuoden mittaan juurikaan edellytyksiä. Useimmat Huhtamäen yksiköistä kasvattivat kuitenkin myyntiään ja tulostaan, mutta Suomen markan vahvistuminen vaimensi markkamääräistä kehitystä. Ilman kahden erityistekijän vaikutusta kannattavuuskehityksemme olisi silti muodostunut tyydyttäväksi. Polarcupin kahden keskeisen muoviraaka-aineen, polystyreenin ja polypropeenin, hinnat nousivat vuoden mittaan % muovilaadusta ja laskutusvaluutasta riippuen. Syntynyttä kustannusshokkia vastaan ei voitu millään keinoin suojautua, ja sen siirtäminen Polarcupin asiakashintoihin vie oman aikansa. Toiseksi, Pohjois-Amerikan keräilykorttimarkkinat kärsivät pitkittyneistä baseball- ja jääkiekkopelaajien lakoista, jotka lykkäsivät tärkeää loppuvuoden myyntiä vuoden 1995 puolelle. Kun makeiskauppa puolestaan alensi varastojaan alkuvuodesta, Leafin myynti ja tulos Yhdysvalloissa jäivät toisen vuosipuoliskon hyvästä makeismyynnistä huolimatta alle odotusten. Tilanteen kehittymistä ei tietenkään voitu katsella tekemättä mitään. Emme kuitenkaan turvautuneet tavanomaisiin lyhytnäköisiin ratkaisuihin, kuten tutkimus- ja mainoskulujen rajuihin leikkauksiin, vaan keskityimme turvaamaan kestävän tulosparannuksen edellytyksiä vuodesta 1995 alkaen. Lopetimme Saksassa Deizisaun pakkaustehtaan (vuodesta 1988 olemme siten sulkeneet tai myyneet 19 tehdasta), kiihdytimme rationalisointitoimia kautta linjan, virtaviivaistimme organisaatiota ja viimeistelimme suunnitelmat Leafin tuotannon tehostamiseksi Euroopassa. Konkreettisiin toimiin, joihin sisältyy myös tehtaiden sulkemisia, ryhdytään alkuvuodesta Yhdentoista vuoden työn jälkeen Leafin Amerikan ja Euroopan yksiköistä muodostuva verkko antaa nyt edellytykset rakentaa kansainvälisiä tuotemerkkejä. Jolly Rancher -karamellien tuominen Englannin markkinoille ja XyliFresh-purukumin täysimittainen levittäytyminen Yhdysvaltoihin alkuvuodesta 1995 luo kauan odotetun sillan Atlantin yli. Samanaikaisesti Itä-Eurooppa, Aasia ja Latinalainen Amerikka tarjoavat runsaasti uusia kasvumahdollisuuksia. Myös Polarcup voi toteuttaa strategiaansa vankalta perustalta. Tiheä yritysverkko Euroopassa ja Aasian-Tyynenmeren alueella, suurtuotannon tehokkuus sekä kattava 67 O)X V40Y V+Y V40M @ raaka-aineiden ja valmistusteknologioiden kirjo antavat Polarcupille etulyöntiaseman niin monikansallisten kuin paikallisten elintarvike- ja ravitsemusalan yritysten palvelijana. Levittäytyminen uusiin maihin ei enää ole tavoite sinänsä, vaan tapa laajentaa olemassa olevia asiakassuhteita. Keskeinen huolemme on raaka-ainekustannusten nopeasta noususta kärsinyt kannattavuus. Vuonna 1995 markkinoiden arvellaan rauhoittuvan, samalla kuin väistämättömät omien tuotteidemme hinnankorotukset toteutuvat täydessä mitassaan. Leiraksen lähiajan näkymät ovat vuoden takaisesta tilanteesta jonkin verran heikentyneet. Yhtiö on sitoutunut mittaviin kliinisiin tutkimuksiin ja muihin erikoisalojaan tukeviin tutkimushankkeisiin. Samalla Levonova/Mirena -hormoniehkäisimen tulo merkittäville uusille markkinoille Euroopassa on viivästynyt muutaman kuukauden. Norplant-ehkäisykapselien myynti Yhdysvalloissa on kärsinyt kiistoista ja kielteisestä julkisuudesta. Leiraksella on täten edessään hitaan kasvun ja kannattavuuspaineiden jakso, minkä jälkeen näkymät vuodelle 1996 jälleen kirkastuvat. Kokonaisuutena uskon Huhtamäen parantavan tulostaan vuonna Haluan lausua lämpimät kiitokseni Huhtamäen työntekijälle, osakkeenomistajalle, tuhansille asiakkaillemme ja yhteistyökumppaneillemme sekä miljoonille ja taas miljoonille kuluttajille rohkaisusta, kannatuksesta ja kovasta työstä, joka johti Huhtamäen vuonna 1994 kohtalaiseen tulokseen vastatuulesta huolimatta. Huhtamäen 75. toimintavuosi on täydessä vauhdissa - meidän tehtävämme on venyä odotusten mukaiseen suoritukseen. Timo Peltola 78 )X @ TOIMIALAT LYHYESTI Toimiala: Sokerimakeisten, purukumin ja suklaatuotteiden valmistus Toimipaikat: Eurooppa - Hollanti (pääkonttori), Suomi, Ruotsi, Norja, Tanska, Englanti, Irlanti, Belgia, Saksa, Sveitsi, Espanja, Puola; Pohjois-Amerikka - Yhdysvallat, Kanada, Meksiko (yhteisyritys); Muut - Kiina (yhteisyritys) Markkina-asema: Koko maailma suurin (arvio) ; Yhdysvallat - 3. suurin sokerimakeisissa; Eurooppa - 2. sokerittomassa purukumissa, pastilleissa ja kurkkukaramelleissa Toimiala: Elintarvikepakkausten ja kerta-astioiden valmistus Toimipaikat: Eurooppa - Hollanti (pääkonttori), Suomi, Ruotsi, Norja, Belgia, Saksa, Englanti, Ranska, Italia, Espanja, Portugal (yhteisyritys), Venäjä, Puola, Tshekin tasavalta (yhteisyritys), Unkari (yhteisyritys); Aasian-Tyynenmeren alue - Australia, Uusi-Seelanti, Singapore, Indonesia (yhteisyritys), Saudi-Arabia (yhteisyritys) Päätuotteet: kartonki- ja muoviastiat; jogurttipikarit, margariini- ja jäätelörasiat; salaattikulhot; muut elintarvike- ja juomapakkaukset Markkina-asema: Koko maailma - 3. (arvio); Eurooppa - 1. ; Aasian-Tyynenmeren alue - 1. Toimiala: Lääkkeiden, lääkeraaka-aineiden ja lääkkeiden annostelulaitteiden valmistus Toimipaikat: Eurooppa - Suomi (pääkonttori), Ruotsi, Tanska, Norja, Hollanti (yhteisyritys), Venäjä; Muut - Yhdysvallat, Singapore Päätuotteet: pitkävaikutteinen ehkäisy ja vaihdevuosien hormonikorvaushoito; syövän tukihoito ja luun metabolia; silmälääkkeet; hengitysteiden lääkkeiden annostelijat; resepti- ja käsikauppalääkkeet; lääkeaineet Markkina-asema: Koko maailma - johtava pitkävaikutteisten ehkäisimien valmistaja; Pohjoismaat - johtava silmälääkkeiden valmistaja; Suomi9 HUOM: Vuosikertomuksessa esiintyvät tuotenimet ja tavaramerkit ovat Huhtamäki Oy:n tai sen tytäryhtiöiden omistamia tai lisensioimia tavaramerkkejä. Oheinen tavaramerkkiluettelo ei ole tyhjentävä. Jotkut tavaramerkit kuuluvat toisille yrityksille tietyillä maantieteellisillä alueilla. Henkilöstö: Tavaramerkit: Eurooppa - CHEWITS, JOLLY RANCHER, LO LIGHT, ELIZABETH SHAW, MINT CRISPS/CRISPETTES, LAGOON, CHOCOLINA, SPORTLIFE, ML, XYLI- FRESH, XYLITOL-JENKKI, TUPLA, HELLAS BAR, MYNTHON, LÄKEROL, BILAR, AKO, SORBITS, BENBITS, BENTASIL, EVERS, VILLOS, SALLOS, PECTOL, CHEIW; Pohjois-Amerikka: JOLLY RANCHER, JR MEGA FRUITS, HEATH, PAYDAY, WHOP- PERS, MALTESERS, GOOD & PLENTY, GOOD N FRUITY, MILK DUDS, CHUCKLES, XYLIFRESH, RAINBLO, SUPER BUBBLE, LEAF, DONRUSS; Kiina - BABAKON, DO- NALD, LONGLIFE, LEAF, SPORTLIFE Henkilöstö: Tavaramerkit: Eurooppa - POLARCUP, WHIZZ, EKOLINE, ECOSTYRO, BELLA- PLAST, SWEETHEART, ONO, PLASTYL, TOP LINE; Aasian-Tyynenmeren alue - POLARCUP, WHIZZ, LILYPAK, LILY Henkilöstö: Tavaramerkit: NORPLANT 1), LEVONOVA, MIRENA, NOVA-T, COPPER-T, CUNO- VA-T, FEMILAR, BONEFOS, CLASTOBAN, OFTAN, FOTIL, OPTIMOL, RECOFOL, CYSTRIN, RONDO, FORTAL, FINREXIN, TUXI, MUCOVIN, AO, NOVADOL, NUTRILETT 1) NORPLANT on The Population Councilin (New York, N.Y.) rekisteröity tavaramerkki. Leiraksella on yksinoikeus NORPLANTin valmistukseen. 910 Leaf, yksi maailman kymmenestä suurimmasta makeisyrityksestä, muodostuu kahdesta miltei samankokoisesta maantieteellisestä liiketoiminta-alueesta. Pohjois-Amerikassa keskeinen tehtävä vuonna 1994 oli kannattavuuden parantaminen vuoden 1993 epätyydyttävältä tasolta. Euroopassa Leaf keskittyi sovittamaan organisaatioonsa edellisvuonna ostetut entiset Procordia-yksiköt, jotka toivat lähes 50 prosentin lisäyksen Euroopan toimintaan. Molemmissa tavoitteissa edistyttiin hyvin, vaikka Pohjois-Amerikassa makeismarkkinat taantuivat alkuvuodesta ja keräilykorttien myynti häiriintyi vuoden lopulla ammattiurheilijoiden pitkittyneiden työriitojen vuoksi. Euroopassa myynti ja kannattavuus olivat noususuunnassa. Uusien yksikköjen tulokset olivat vielä epätasaisia mutta paranivat kokonaisuutena selvästi. Vuoden yksikkö: Leaf Suomi Jolly Rancherista tuli pienen, vuonna 1949 Denverin liepeille Coloradoon perustetun makeistehtaan tavaramerkki. Leafin tuotevalikoimaan Jolly Rancher on kuulunut vuodesta 1983, ja tänä aikana se on lunastanut paikkansa yhtenä Pohjois-Amerikan nopeimmin kasvavista makeismerkeistä. Englannissa toteutetun onnistuneen koemarkkinoinnin jälkeen Jolly Rancherin kansainvälisen debyytin vuoro on vuonna 1995.11 Avainlukuja mmk LIIKEVAIHTO Eurooppa Pohjois-Amerikka LIIKEVOITTO INVESTOINNIT HENKILÖSTÖ Muutos % Pohjois-Amerikka Vuoden 1994 ensimmäisellä puoliskolla Pohjois-Amerikan makeismarkkinoiden kehitystä hallitsi kaupan varastojen supistaminen, jonka vuoksi teollisuuden toimitukset alenivat edellisvuotisista. Vaikka Leafin tuotteiden menekki vähittäiskaupassa edelleen kasvoi selvästi, tehdastoimitukset pysyttelivät poikkeuksellisen alhaisella tasolla heinäkuuhun asti. Makeismyynti elpyi toisella vuosipuoliskolla, jolloin keräilykorttimarkkinoiden toistuvat häiriöt osaltaan johtivat siihen, että vuoden kokonaisliikevaihto jäi 505 milj. dollariin, 9% alle edellisvuotisen. Vähittäiskaupan tasolla Leaf kuului jälleen parhaiten menestyneisiin yrityksiin. Pohjois-Amerikan kannattavuus parantui huomattavasti tehostuneen tuotannon ansiosta. Monet Leafin päämerkeistä kasvattivat edelleen myyntiään ja markkinaosuuttaan. Näitä olivat JOLLY RAN- CHER -kovat karamellit, WHOPPERS mallasmaitokuulat, GOOD&PLENTY lakritsirakeet (yksi USA:n vanhimmista makeismerkeistä), HEATH SENSA- TIONS suklaapäällysteiset toffeerakeet, sekä valintamyymälöiden tarpeisiin kehitetyt makeispussivalikoimat. Uutuutena esiteltiin JR MEGA FRUITS, jossa JOLLY RANCHERin voimakkaat hedelmäaromit yhdistyvät suosittuun pehmeään winegum makeistyyppiin. Keräilykorttimarkkinoilla kehitys oli päinvastainen kuin makeisissa. Alkuvuoden suotuisaa kehitystä haittasi pitkä työtaistelu Leafin keräilykorttien kohteina olevissa baseballin (MLB) ja jääkiekon (NHL) pääsarjoissa. Lakkojen takia ainakin osa loppuvuodelle 1994 suunnitellusta myynnistä lykkääntyi seuraavaan vuoteen. Kanadan yksikön myynti noudatti paljolti Yhdysvaltain markkinakehitystä. Myös Kanadassa keräilykorttien kysyntä heikkeni. Meksikossa sijaitseva yhteisyritys menestyi jälleen. Eurooppa Vuotta 1994 leimasi entisten Procordiayksiköiden sovittaminen Leafin toimintaan ja yrityskulttuuriin. Merkittäviä kustannussäästöjä saatiin aikaan, ja syntynyt euroopanlaajuinen yritysverkko jouduttaa Leafin päämerkkien pääsyä uusille markkinoille. Liikevaihdon 25 prosentin kasvu 2,3 mrd markkaan heijasti toisaalta uusien yksikköjen tuomaa lisäystä ja lievää sisäistä kasvua, toisaalta Suomen markan vahvistumista. Hellekesä hiljensi myyntiä tilapäisesti, mutta vuositasolla kustannussäästöt ja volyymikasvu paransivat kannattavuutta kautta linjan. Keskeisistä tuoteryhmistä Leafin sokerittomat purukumit XYLIFRESH ja SPORTLIFE menestyivät markkinoilla varsin hyvin, kun taas SORBITS/ BENBITS-purukumin myynti elpyi hitaasti laatuparannuksen ja uuden markkinointipanostuksen jälkeen. Kurkkukaramelleista ja pastilleista LÄKEROL menestyi useilla markkinoilla, ja MYNTHON tuotiin onnistuneesti Itä- Euroopan markkinoille. Leafin suklaatuotteiden kysyntä oli hyvä. Vähäkalorinen suklaapatukka Perinne ja innovaatio kohtaavat näissä Pohjois-Amerikan suosikeissa. Heath Originalin (1928) ja PayDayn (1940-luku) rinnalla on Mega Fruits, vastikään markkinoille tuotu winegum -tyyppinen laajennus Jolly Rancher -tuoteperheeseen. 1112 SorBits (joillakin markkinoilla BenBits), joka tuli Leafin tuotevalikoimaan vuonna 1993, oli vuonna 1964 Euroopan ensimmäinen sokeriton purukumi. Vuonna 1975 Leaf kehitti Xylitol-Jenkin, maailman ensimmäisen ksylitolipurukumin. Tänään XyliFresh on maailman perusteellisimmin testattu purukumi, jonka merkityksen hampaiden reikiintymisen estäjänä ovat virallisesti vahvistaneet monien maiden hammaslääkärijärjestöt. Vuonna 1995 XyliFresh tulee Yhdysvalloissa maanlaajuiseen jakeluun. Eräillä Euroopan keskeisillä alueilla Sportlife (1981) on tukevasti sokerittomien purukumien ykkönen. LO light menestyi edelleen hyvin, huolimatta kiristyneestä kilpailusta päämarkkinoilla Englannissa. ELIZABETH SHAW -laatusuklaiden myynti ja markkinaosuudet paranivat vielä selvemmin, ja perinteinen HELLAS -täytelevy toimi edelleen luotettavana pääsylippuna uusille markkinoille. Myös CHEWITS hedelmätoffeen tasainen menestys jatkui, ja tuote on nyt saatavilla noin 30 maassa. Leafin johtava pohjoisamerikkalainen tuotemerkki JOLLY RANCHER tuodaan maanlaajuiseen jakeluun Englannissa vuoden 1995 alkupuolella koemarkkinoinnin hyvien tulosten rohkaisemana. Nopeuttaakseen euroopanlaajuisten tuotemerkkien rakentamista samalla kun ote lähiajan kannattavuuteen säilyy, Leaf siirtyi alueorganisaatioon, jota täydentävät eurooppalaiset strategiaryhmät kullekin keskeiselle tuoteryhmälle. Suomen Leaf menestyi yksiköistä parhaiten, ja sillä oli seitsemän tuotetta Suomen kymmenen eniten myydyn makeismerkin joukossa. Myös vienti kasvoi hyvin. Koillisen markkinalohkon alueen pääyksikkönä Suomen Leaf koordinoi liiketoiminnan kehittämistä Venäjällä, Baltian maissa ja Puolassa. Uudet myyntiyhtiöt perustettiin Pietariin, Moskovaan ja Tallinnaan vastaamaan kansainvälisten tuotemerkkien kasvavaan kysyntään. Ruotsin yksikkö koordinoi puolestaan luoteista lohkoa, joka kattaa myös Tanskan ja Norjan. Se menestyi entisistä Procordia-yksiköistä parhaiten ja teki hyvää tulosta sekä koti- että vientimarkkinoilla. Tanskan yksikkö säilytti vahvan kotimarkkina-asemansa sokerimakeisissa ja purukumeissa, mutta menetti jalansijaa eräillä vientimarkkinoilla. Pieni Norjan yksikkö lisäsi tuotevalikoimaansa mutta ei saavuttanut myyntitavoitteitaan. Hollannin yksikkö, joka johtaa Keski-Euroopan lohkoa, puolusti hyvin asemiaan taantuvilla purukumimarkkinoilla ja teki jälleen luotettavasti tulos- 1213 ta. Saksassa keskityttiin kahden aiemman organisaation yhdistämiseen, ja menestys kireillä markkinoilla jäi vaatimattomaksi. Sveitsin myyntiyhtiö valmistautui tarjoamaan uusia tuotteita markkinoille. Leaf UK, läntisen lohkon keskus, lisäsi sekä suklaa- että toffeetuotteiden myyntiä. JOLLY RANCHERin onnistunut koemarkkinointi jatkui ja valtakunnallisen markkinoinnin valmistelut saatiin päätökseen. Irlannin yksikkö kehitti jälleen purukumiuutuuksia lapsille ja nuorille saavuttaen tavoitteensa varsin hyvin. Espanjan yksikkö, joka aiemmin kuului Procordialle, tehosti toimintaansa huomattavasti, mikä näkyi käyttöasteen nousuna ja selvästi pienentyneenä liiketappiona. Erityisesti Englannissa koetun menestyksen pohjalta Leaf tarjoaa kansainvälisille markkinoille selkeän suklaatuotteiden valikoiman, joka puhuttelee yhtäältä hienostuneen perinteen arvostajia, toisaalta tämän päivän terveystietoista kuluttajaa. Elizabeth Shaw minttujen ja konvehtien sekä matalakaloristen LO light -tuotteiden kysyntä kasvoi selvästi. Alkuperäisen 99-kalorisen LO light Original -patukan uusittu maku sekä 25% vähemmän rasvaa sisältävä LO Gold -täytesuklaa saivat välittömästi hyvän vastaanoton. Muu toiminta Vientiä kolmansiin maihin hoitava Leaf International Sales (L.I.S.) toimii nyt osana kehitys-lohkoa, joka vastaa myös yhä tärkeämmiksi käyvistä suhteista monikansallisiin asiakkaisiin. Hanke uuden liiketoiminnan kehittämiseksi Itä-Euroopassa johti paikallisten tytäryhtiöiden perustamiseen. Muita tulevaisuuden mahdollisuuksia selviteltiin mm. Aasiassa. Kiinalainen purukumia valmistava yhteisyritys Wuxi Leaf uudisti myyntiorganisaationsa. Hiljattain markkinoille tuotu sokeriton purukumi SPORTLIFE lähti hyvin liikkeelle. Investoinnit Leafin merkittävin investointihanke kertomusvuonna oli JOLLY RAN- CHER -tuotantolinjan rakentaminen Southportiin, Englantiin. Investointeihin käytettiin yhteensä 180 milj. mk, 35% vähemmän kuin vuonna14 Pastillit ja kurkkukaramellit ovat aina edustaneet sokerimakeisten innovatiivisinta aluetta. Leafin tietotaito, kansainvälinen verkosto ja vahvat tuotemerkit antavat edellytykset kasvulle. Esimerkiksi Mynthon tuotiin vuonna 1994 menestyksekkäästi Itä-Euroopan markkinoille. Entä miten yhdistää vanhat perinteet ja ennakkoluuloton markkinointi Kasvava kansainvälinen merkkituote Läkerol (s. 1909) tarjoaa ehkä parhaan esimerkin. Vuoden 1995 näkymät Leaf on siirtynyt uuteen kehitysvaiheeseen. Voimavarat keskitetään nyt avainmerkkien menestymiseen, tuoteinnovaatioihin ja tuotannon tehostamiseen. Kannattavuuden parantaminen säilyy myös keskeisenä päämääränä, sillä se on edelleen Leafin tavoitetason alapuolella. Markkinanäkymät ovat varovaisen myönteisiä, näkyihän jo vuoden 1994 jälkipuoliskolla selviä elpymisen merkkejä. Vuoden 1995 kaksi keskeistä haastetta Leafille ovat Euroopan tuotantorakenteen rationalisointi ja ensiaskeleet kohti aidosti kansainvälisiä merkkituotteita. Leafilla on 13 tuotantolaitosta Euroopassa ja tarpeetonta päällekkäisyyttä sekä valmistusteknologioissa että itse tuotteissa. Toiminnan keskittäminen nykyistä harvempiin, erikoistuneisiin yksikköihin on väistämättä edessä, ja toteutus käynnistyy vuoden 1995 alkupuolella. Rationalisointiohjelma ei kuitenkaan ole yhtä raju kuin Pohjois- Amerikassa vuosina toteutettu hanke, sillä useimmat yksiköt ovat konekannaltaan ajanmukaisia, ja lukuisat kannattavat paikalliset tuotemerkit kärsisivät siirroista tarpeettomasti. Alkuvuodesta 1995 Leaf toteuttaa kaksi kauan valmisteltua hanketta: JOLLY RANCHER tuodaan Englannin ja XYLIFRESH Yhdysvaltain markkinoille. Nämä markkina-avaukset ovat tärkeä askel Leafin keskeisten merkkien kansainvälistymisen tiellä, mutta hidastavat aluksi tulosparannusta. 1415 Huhtamäen makeisalan kehitys 1920 Heikki Huhtamäki perustaa makeistehtaan O.Y. Huhtamäen Tehtaat - A.B. Huhtamäkis Fabriker 1931 Huhtamäki ja Hellas (1890) yhdistyvät 1935 Huhtamaki-Hellas myydään; Heikki Huhtamäki ostaa keksitehdas Ipnoksen (1904) ja palaa makeisiin 1940 Hellas ostetaan takaisin 1950-l. Uusia tuotteita tuodaan markkinoille, esim. Jenkki-purukumi (nyt Suomen eniten myyty makeinen) ja Tupla-suklaapatukka (kolmanneksi eniten myyty) 1960-l. Merkittävää makeisvientiä 1970-l. Keskittyminen harvempiin tuotteisiin 1975 Ensimmäinen ksylitolipurukumi markkinoille 1983 Leaf-ryhmä muodostetaan ostamalla amerikkalaiset makeisyritykset Leaf Confectionery ( USA, Kanada, Irlanti, Saksa); Beatrice Foods in makeisyksiköt (Switzer ; Clark ; Richardson ; Holloway ; Asher ; Jolly Rancher ; Phoenix ), sekä General Mills in Donruss-yksikkö (1928) 1984 Leafin pääkonttori Chicagoon 1985 Euroopan-yksikkö Amsterdamiin Ford Gum & Machine (USA ) 1986 Maple Leaf (Hollanti ) 1987 Kanolds Konfektyr (Ruotsi ) 49 % L.S. Heath ista (USA -1914) 1988 Hollywood Brands (USA ) ostetaan Sara Lee -konsernilta Yhteisyritys Wuxi Leaf (Kiina) Pääkonttori Amsterdamiin 1989 Loput L.S. Heath istä ostetaan; Phoenix ja Asher myydään Hellaksesta Leaf Finland Vähemmistö Elizabeth Shaw sta (UK ) 1990 Loput Elizabeth Shaw sta Gepro (Leaf Belgia ) Yhteisyritys Dulsa (Meksiko) 1991 Leaf International Sales (L.I.S.) Leaf Pittsburgh (Clark) myydään 1992 Merijal (Suomi ) Yhteisyritys Puolaan 1993 Procordian Euroopan makeisyksiköt ostetaan: Ahlgrens (Ruotsi ), Evers (Tanska ), Benzon (Tanska ), Villosa (Saksa ), Damel (Espanja ), myyntiyhtiöt Sveitsissä ja Norjassa 1994 Euroopan verkoston integrointi Myyntiyhtiöt Venäjälle ja Baltiaan 1995 Ensimmäinen Atlantin-ylitys: Jolly Rancher tuodaan Iso-Britannian ja XyliFresh USA:n markkinoille Eräät Leafin tuotteet ovat lastenleikkiä aivan vakavasti puhuen. Monien lapsille kehitettyjen uutuuksien elinkaari jää tarkoituksella lyhyeksi, mutta myös pitkäjänteinen tuotemerkkien rakentaminen on perusteltua. Chewits, yhtenä esimerkkinä, tuli markkinoille vuonna 1965 ja on tätä nykyä saatavilla 30 maassa. Ruotsin eniten myyty makeinen Bilar (Autot) vietti hiljattain 40-vuotissyntymäpäiväänsä. Suomessa Leafin lakritsinvalmistus alkoi jo 1920-luvulla. 1516 )X Vuonna 1994 Polarcup keskittyi edellisen vuoden lopussa CarnaudMetalboxyhtiöltä ostettujen yksikköjen haltuunottoon. Uutta liiketoimintaa kehitettiin myös aktiivisesti, erityisesti Itä-Euroopassa. Polarcupin strateginen asema oli vahvempi kuin koskaan. Kattavan kansainvälisen verkkonsa avulla Polarcup pystyy tarjoamaan yhdenmukaisen, korkean palvelutason niin monikansallisille kuin paikallisille asiakkaille kaikkialla Euroopassa ja Aasian-Tyynenmeren alueella. Euroopan hellekesän vauhdittamana Polarcupin myynti ja markkinaosuudet kehittyivät suotuisasti erityisesti Pohjoismaissa, Englannissa, Itä-Euroopassa sekä Tyynenmeren alueella. Saksan ja Ranskan myynti oli sen sijaan pettymys, ja alan ylikapasiteetti painoi hintatasoa. Yli 50 prosentin lisäys polystyreenin ja jopa sadan prosentin nousu polypropeenin hintoihin vuoden 1994 aikana johtivat Polarcupin odotettua heikompaan tulokseen. Vuoden yksikkö: Polarcup New Zealand Kartonkipikarit kehitettiin lähes sata vuotta sitten rautateiden tarpeisiin, kun vaunuosaston yhteinen juomalasi osoittautui keskeiseksi tartuntatautien, erityisesti tuberkuloosin, lähteeksi. Tunnusomainen ryppypikari palveli rautateillä vuosikymmeniä senkin jälkeen, kun kehittyneemmät kartonki- ja muovituotteet olivat sen muualla korvanneet. Yhteistyössä keskeisten asiakkaiden kanssa Polarcup kehittää jatkuvasti uusia vaihtoehtoja, joissa tinkimätön hygienisyys ja taloudellisuus yhdistyvät suurempaan ympäristöystävällisyyteen.17 Avainlukuja mmk 1994 LIIKEVAIHTO Pohjois-Eurooppa 463 Manner-Eurooppa ja Englanti Aasian-Tyynenmeren alue 368 LIIKEVOITTO 130 INVESTOINNIT 207 HENKILÖSTÖ Muutos % Pohjois-Eurooppa Pohjois-Euroopan alueeseen kuuluvat Suomi ja muut Pohjoismaat sekä Venäjä ja Baltian maat. Alueen liikevaihto kasvoi 8 %, ja Polarcupin markkinaosuudet säilyivät ennallaan tai paranivat useimmissa elintarvikepakkaus- ja kerta-astiasegmenteissä. Kannattavuus oli hyvä. Suomessa Polarcupin osuus ravintorasvarasioiden markkinoista jatkoi ripeää kasvuaan, mikä johti nopeasti päätökseen tuotantokapasiteetin kasvattamisesta. Vuoden 1995 lopulla Hämeenlinnaan valmistuu uusi korkean teknologian tehdas, joka ryhtyy valmistamaan polypropeenipakkauksia Pohjoismaiden markkinoille. Tuotekehityksen tuloksena syntyi joukko uusia pakkauksia, kuten kannelliset, pakastuksen ja uunikuumennuksen kestävät valmisruokarasiat. Ruotsissa valmistetut liha- ja vihannesalustat sekä sisaryhtiöiden tuotteet menestyivät hyvin. Norjassa myynti kasvoi huomattavasti. Venäjällä Polarcupin pitkällinen hanke paikallisen tuotannon aloittamisesta eteni loppuvuodesta, kun Moskovan lähellä sijaitsevalla kartonkipikaritehtaalla tuotettiin ensimmäiset koeerät. Kaupallinen tuotanto saataneen +2 käyntiin keväällä Moskovaan ja Pietariin palkattiin paikallisia myyntiedustajia. Baltian maiden kehittyviä markkinoita palvelemaan perustettiin uusi myyntitoimisto Tallinnaan. Keski-Eurooppa Markkinatilanne suuressa osassa Keski- Eurooppaa jatkui epäsuotuisana. Kohoavat raaka-ainehinnat vaikuttivat erityisesti muovituotteisiin erikoistuneisiin yksikköihin. Helteinen kesä kasvatti kuitenkin jäätelöpakkausten ja juomapikarien kysyntää. Polarcupin päätös keskittää Saksan tuotanto Alfin tehtaaseen johti Deizisaun yksikön sulkemiseen. Tämä aiheutti häiriöitä ja enemmän kustannuksia kuin mihin oli varauduttu. Paikallisia, ympäristönäkökohtiin perustuvia rajoituksia ja maksuja otettiin käyttöön monin paikoin, mikä supisti kerta-astioiden kysyntää siinä missä eräiden avainasiakkaiden taloudelliset ongelmat. Kannattavuus heikkenikin selvästi. Myös Benelux-maiden markkinat taantuivat, ja Hollannin yksikön tulos heikkeni myynnin kasvusta huolimatta. Puolassa Krakovan lähellä sijaiseva tehdas menestyi erinomaisesti moninkertaistaen liikevaihtonsa edellisvuotisesta. Vuoden mittaan kapasiteettia kasvatettiin usean tuotantolinjan verran, näiden joukossa Euroopan ensimmäinen solumuovipakkauslinja, jossa käytetään luonnon hiilidioksidia vaahdotuskaasuna ECOSTYRO-tavaramerkillä markkinoitaviin tuotteisiin. Tehdas palvelee niin suuria monikansallisia kuin paikallisia elintarvikeyrityksiä ja harjoittaa sisaryritystensä kautta merkittävää vientiä Tshekin tasavaltaan ja Unkariin. Toiminta alueella laajenee nopeasti. Ulkonäkö ei kerro kaikkea: Näiden kahden hollantilaisen kartonkisen levitetölkin välillä on 75 vuotta ja 60 prosentin säästö raaka-aineessa. Luonnollisesti nykyajan tuote on myös käytössä mukavampi. 1718 Tehostettu tuotekehitys on johtanut uusiin, innovatiivisiin elintarvikepakkauksiin, joita tehdään niin kartongista kuin muovista. Yhden materiaalin ratkaisut parantavat kierrätettävyyttä. Useita uusia tuotteita saatiin markkinoille, esimerkkeinä polypropeeniset jälkiruokapikarit sekä kartonkinen 1,25 litran suurpikari. Investoinnit käsittivät mm. integroidun polystyreenipikarien syvävetolinjan sekä korkeatasoista painotekniikkaa. Iso-Britannia Polarcupin toiminta Englannissa on moninkertaistunut muutamassa vuodessa, osin yritysostojen seurauksena mutta myös suurasiakassuhteiden syvenemisen myötä. Vuonna 1994 tärkein tehtävä oli sopeuttaa uusi Pohjois-Irlannin Portadownissa sijaitseva pakkausyksikkö Polarcupin organisaatioon. Tämä sujui käytännössä häiriöittä. Myynti ja hallinto keskitettiin pääyksikköön Gosportiin, Etelä-Englantiin. Portadownin yksikkö erikoistuu muovisiin meijeripakkauksiin; Gosportissa tehdään sekä muovi- että kartonkituotteita. Etelä-Eurooppa Uusi Etelä-Euroopan vastuualue muodostettiin entisten CMB-yksikköjen integraation yhteydessä. Kokonaisuutena alueen myynti jäi edellisvuotista laimeammaksi. Ranskan yksikkö menetti hetkellisesti otettaan vuoden alkukuukausina uudelleenorganisoinnin ja johdon vaihdon vuoksi. Kohoavat raaka-ainehinnat sekä maan elintarviketeollisuudessa ja vähittäismyyntisektorilla vallinnut kireys huononsivat tilannetta. Vuoden jälkipuoliskolla myynti kuitenkin elpyi huomattavasti, osittain uusien solumuovituotteiden ansiosta. Vuoden 1995 toimituksista solmittiin useita sopimuksia. Kummankin tehtaan tuottavuus, laatuohjelmat ja tiedonhallinta edistyivät merkittävästi. Italian yksiköllä oli vaihteleva vuosi. Polypropeenituotteiden kauppa kävi hyvin, mutta katteet kärsivät korkeista raaka-ainehinnoista. Espanjassa myynti kasvoi vain hieman. Aasian-Tyynenmeren alue Polarcupin liikevaihto ja kannattavuus Aasian-Tyynenmeren alueella paranivat selvästi vuonna Tähän vaikuttivat toisaalta kohentunut taloudellinen tilanne, toisaalta Australian ja Uuden- Seelannin yksikköjen tuotantorakenteen tehostuminen. Australiassa Polarcupin korkeat markkinaosuudet avainsegmenteissä, 1819 esim. lähes 70% pikaruokatuotteissa ja juomapikareissa, ovat jarruttaneet myynnin kasvua markkinataantuman aikana. Talous kääntyi vuonna 1994 vihdoin selvään nousuun, mikä piristi kuluttajien mielialoja ja Polarcupin asiakkaiden näkymiä. Pikaruokailun ja automaattimyynnin odotetaan kasvavan vuosittain %, minkä lisäksi Polarcup aikoo hakea kasvua elintarvikepakkauksista. Joukkoruokailu- ja vähittäiskauppatuotteiden osalta tehtiin pitkäaikainen jakelusopimus National Pak -yrityksen kanssa. Tämän odotetaan edistävän tunnettujen LILY -kertaastioiden menekkiä ja alentavan Polarcupin myyntikuluja. Aina luotettavalla Uuden-Seelannin yksiköllä oli erinomainen vuosi, ja sen myynti kasvoi 11%. Yksikkö on markkinajohtaja monella markkinalohkolla kotimaassaan. Lisäksi se toimitti jälleen runsaasti pakkauksia vientiä harjoittavalle jäätelöteollisuudelle. Singaporen yksikkö uudisti myyntiorganisaationsa sekä käynnisti tuottavuuden ja asiakaspalvelun parantamiseen tähtääviä ohjelmia. Nämä toimet, samoin kuin suunnitelmat Indonesiaan vuonna 1995 perustettavasta yhteisyrityksestä, tähtäävät Polarcupin aseman lujittamiseen alan johtavana yrityksenä Kaakkois-Aasiassa. Investoinnit Polarcupin investoinnit kasvoivat edellisvuotisesta 40 % ja olivat 207 milj. mk. Summa koostuu Puolan tehtaan kapasiteetin kasvattamisesta, Saksan Deizisaun konekannan siirtokuluista sekä useista korvaus- ja laajennusinvestoinneista eri yksiköissä. Euroopan lämmin kesä lisäsi osaltaan kalliimpien laatujäätelöiden pakkauksien menekkiä. Vastaavat tuotteet menestyvät hyvin myös Australiassa ja Uudessa- Seelannissa. Vuoden 1995 näkymät Keskeinen lyhyen aikavälin ongelma Polarcupille, kuten koko toimialalle, on raaka-aineiden jatkuva hinnannousu. Vuonna 1994 Polarcup pystyi osittain tasoittamaan kehitystä omin hinnankorotuksin, ja uusia korotuksia toteutetaan vuoden 1995 kuluessa. Näissä olosuhteissa Polarcup kuitenkin saavuttaa etua yrityskoostaan niin ostoissa ja tuotannossa kuin kyvyssä palvella monikansallisia suurasiakkaita. Uudet mahdollisuudet Itä-Euroopassa ja Aasian- Tyynenmeren alueella, toiminnan tehostuminen Keski- ja Etelä-Euroopassa, sekä asiakkaiden näkymien kirkastuminen antavat Polarcupille perusteita odottaa liikevoiton selvää kasvua vuonna Huhtamäen pakkausalan kehitys 1939 Säilyketehdas Mensa panostaa kartonkipakkauksiin 1960 Huhtamäki ostaa Mensan 1962 Erillinen yhtiö, Pakkaus, perustetaan 1965 Kartonki- ja muovipakkaukset uuteen yksikköön, Polarpakiin (vuodesta 1988 Polarcup) 1970-l. Myyntiyhtiöt Saksaan, Ruotsiin ja Norjaan 1972 Pakkaus sulautuu Polarpakiin, metallipakkauksista luovutaan 1973 Pyrkijä (1906); ruiskupuristetut muovituotteet 1982 DRG Cups and Containers (Iso- Britannia ) 1983 Armostel (Ranska ) Pyrkijä myydään 1984 Arabian Paper Products (Saudi Arabia - yhteisyritys) sekä Polarcup Singapore (yhteisyritys) 1985 Pallarès Group (Espanja ) Alumiinipakkaustehdas Printal (Suomi ) 1986 Kartonkituoteyritys Påsen (Ruotsi ) 1987 Bellaplast (Saksa ) 49.9% Scandplast ista (Ruotsi ) 1988 Lilypak (Australia, Uusi-Seelanti ) Pääkonttori Wiesbadeniin Printal myydään 1989 Australiaan uusi tehdas 1990 Singaporeen uusi tehdas Ympäristöpolitiikka käyttöön Pääkonttori Brysseliin 1991 Sweetheart International (Iso- Britannia ; Hollanti ) 1992 Espanjaan uusi tehdas 1993 Polarcup Puola (aluksi yhteisyritys) Vähemmistöosuus myyntiyhtiöihin Tshekissä ja Unkarissa CarnaudMetalbox in muovipakkausyksiköt ONO ja Plastyl (Ranska ja 1955), osa Superbox ia (Italia ), HPP (Pohjois-Irlanti ) sekä Plastono (Portugal ; yhteisyritys) 1994 Uusien yksiköiden integrointi Deizisau (Saksa) suljetaan Venäjän tehdas käyntiin 1995 Pääkonttori Amsterdamiin Uusi polypropeeniyksikkö Suomeen 1920 @ Vuoden 1993 voimakkaan myynnin kasvun ja tulosparannuksen jälkeen Leiraksen toiminta palasi vuonna 1994 normaaliin uomaansa. Liikevaihto kehittyi odotetusti; seitsemän prosentin lasku johtui jyrkästi vähentyneistä ehkäisykapseleiden toimituksista Yhdysvaltoihin sekä markan vahvistumisesta. Liikevoitto oli 20% liikevaihdosta eli aiempien vuosien tasolla, huolimatta selvästi kasvaneista tutkimus- ja kehitysmenoista. Vuonna 1995 Leiras odottaa Levonova/Mirena-hormoniehkäsimen ensimmäisiä uusia myyntilupia Euroopassa. Nämä antavat perustan liikevaihdon merkittävälle kasvulle vuodesta 1996 alkaen, joitakin kuukausia alkuperäisistä kaavailuista jäljessä. Markkinoinnin valmistelu Pharmacia-Leiras -yhteisyrityksessä sekä korkeina säilyvät tutkimus- ja kehitysmenot jarruttavat tuloskasvua. Vuoden yksikkö: Leiras Silmälääkkeet Sodanjälkeiset suuret ikäluokat eivät ehkä koskaan kasva aikuisiksi, mutta isovanhemmiksi he ovat hyvää vauhtia tulossa! Seuraavien kymmenen vuoden kuluessa ennenkokemattoman suuri joukko naisia saavuttaa vaihdevuosi-iän, henkisesti ja fysiologisesti raskaan elämänvaiheen. Nykyaikainen hormonikorvaushoito, yksi Leiraksen erikoisaloista, pehmentää muutoksia tuoden lisää laatua miljoonien naisten elämään. Näytä lisää
HUHTAMÄKI VUOSIKERTOMUS 2000 Vauhdissa VUOSIKERTOMUS 2000 Heikki Huhtamäki ja hänen perheensä: vaimo Signe (vas) ja tyttäret Maija (ylh) sekä Annaliisa 2 64 HEIKKI HUHTAMÄEN SYNTYMÄSTÄ 100 VUOTTA Heikki Lisätiedot h u h t a m ä e n v u o s i 2 0 0 1
huhtamäen vuosi 2001 Huhtamäki kuluttajapakkausten uusi vanha nimi Vuodesta 1920 HUHTAMÄKI on kuulunut Suomen yritysmaailman kärkikaartiin. Sitä mukaa kuin Heikki Huhtamäen alkuperäinen makeistehdas laajeni Lisätiedot Creating a World Class Packaging Company HUHTAMÄKI VAN LEER VUOSIKERTOMUS 1999. Vuosikertomus
Creating a World Class Packaging Company HUHTAMÄKI VAN LEER VUOSIKERTOMUS 1999 Vuosikertomus 1999 2 VUOSIKERTOMUS 1999 JOHTAVA PAKKAUSYRITYS ON SYNTYNYT Huhtamäki Van Leer on jo syntyessään yksi maailman Lisätiedot Hallinto ja organisaatio Raisio Yhtymän hallinto... 44 Hallintoneuvosto... 46 Hallitus... 47 Johto ja organisaatio... 48
Vuosikertomus 2000 SISÄLTÖ Tietoja osakkeenomistajille... 3 Raisio Yhtymä... 3 Vuosi 2000 lyhyesti... 4 Liiketoiminta-alueet kertomusvuonna... 5 Pääjohtajan katsaus... 6 Strategia ja rakenne... 8 Tulosraportointi Lisätiedot WE LEAD. WE LEARN. VUOSIKERTOMUS 2003
WE LEAD. WE LEARN. VUOSIKERTOMUS 2003 TALOUDELLISET TIEDOTTEET 2004 UPM-Kymmene Oyj julkaisee tilikaudella 2004 seuraavat taloudelliset tiedotteet suomeksi, ruotsiksi ja englanniksi: 29.1.2004 tilinpäätöstiedote Lisätiedot Sisällys. Vuosikertomus 2007. Tilinpäätös 2007
Vuosikertomus 2007 Sisällys Vuosikertomus 2007 Huhtamäki lyhyesti... 1 Toimitusjohtajan puheenvuoro... 2 Vuoden kohokohtia... 4 Toimintaympäristö... 6 Strategia... 8 Joustopakkaukset ja kalvot... 10 Teema: Lisätiedot h u h t a m ä e n v u o s i 2 0 0 1
huhtamäen vuosi 2001 Huhtamäki kuluttajapakkausten uusi vanha nimi Vuodesta 1920 HUHTAMÄKI on kuulunut Suomen yritysmaailman kärkikaartiin. Sitä mukaa kuin Heikki Huhtamäen alkuperäinen makeistehdas laajeni Lisätiedot Ahlstrom Oyj PL 329, Eteläesplanadi 14 00101 Helsinki Puh. 010 8880 Fax 010 888 4709 www.ahlstrom.com Vuosikertomus 2001
Vuosikertomus 2001 Taloudellinen tulos lyhyesti Me 2/II 2001 2001 pro forma 2000 pro forma Liikevaihto 928 2 050 2 057 Liikevoitto ennen kertaluontoisia eriä 26 48 71 Kertaluontoiset erät 25 29 23 Liikevoitto Lisätiedot VUOSIKERTOMUS 2007 GLASTON OYJ ABP
VUOSIKERTOMUS 2007 GLASTON OYJ ABP SISÄLTÖ Glaston lyhyesti 4 Toimitusjohtajan katsaus 6 Vuosi 2007 lyhyesti 8 Toiminta-ajatus ja liiketoimintastrategia 10 Case: One-Stop-Partner -konsepti 11 Liiketoimintaympäristö Lisätiedot V U O S I K E R T O M U S 2 0 0 1
VUOSIKERTOMUS 2001 SISÄLTÖ Vuosi 2001 lyhyesti 1 Atria Oyj lyhyesti 2 Toimitusjohtajan katsaus 4 Toimialanäkymät 6 Atria-tuotemerkki 8 Liiketoiminta-alueet 10 Ympäristö 13 Tytäryhtiöt 14 TILINPÄÄTÖS Hallituksen Lisätiedot Yhä enemmän. markkinoilla. Vuosikertomus
Yhä enemmän kehittyvillä markkinoilla Vuosikertomus 2012 Konecranes on alansa uudistaja, dynaaminen nostolaitekonserni. Olemme sitoutuneet toimittamaan asiakkaillemme ylivertaisia tuotteita ja palveluita, Lisätiedot METSÄ-SERLA 1998 VUOSIKERTOMUS. Vuosikertomus 1998
METSÄ-SERLA 1998 VUOSIKERTOMUS Vuosikertomus 1998 Delivering printability Metsä-Serla on merkittävä eurooppalainen metsäteollisuuskonserni, joka myy tuotteitaan kaikkialle maailmaan. Liiketoiminnan perustan Lisätiedot vuosikertomus 2 0 0 0
vuosikertomus 2000 Sisällysluettelo Hartwallin visio ja missio 2 Tietoja osakkeenomistajille 3 Toimintavuosi 2000 lyhyesti 5 Pörssitiedotteet 7 Panimoalan tilastoja 11 Toimitusjohtajan katsaus 12 Liiketoiminta Lisätiedot Vuosikertomus 2004 Uponor Oyj
Vuosikertomus 2004 Tietoja osakkeenomistajille Yhtiökokous Uponor Oyj:n yhtiökokous pidetään tiistaina 15. maaliskuuta 2005 klo 17.00 alkaen Marina Congress Centerissä, osoitteessa Katajanokanlaituri 6, Lisätiedot LIFTING BUSINESSES. Konecranes on alansa uudistaja, dynaaminen nostolaitekonserni.
Vuosikatsaus 2007 2 LIFTING BUSINESSES Konecranes on alansa uudistaja, dynaaminen nostolaitekonserni. Olemme sitoutuneet toimittamaan asiakkaillemme ylivertaisia tuotteita ja palveluita, joiden laatu, Lisätiedot Virtaviivaistettujen työskentelytapojen ja uudistettujen tietojärjestelmien ansiosta olemme nyt paremmin verkottunut organisaatio
SISÄLTÖ 2 Konecranes lyhyesti 4 Vuosi 2014 lyhyesti 6 Teema: Verkottunut. Tulevaisuus. Kaikkialla. 8 Toimitusjohtajan katsaus 10 Hallituksen puheenjohtajan tervehdys 12 Yhtiön kulmakivet 14 Toimintaympäristö Lisätiedot TALOUDELLISET TIEDOTTEET 2005 PÖRSSIT YRITYSVASTUU
VUOSIKERTOMUS 2004 TALOUDELLISET TIEDOTTEET 2005 UPM-Kymmene Oyj julkaisee tilikaudella 2005 seuraavat taloudelliset tiedotteet suomeksi, ruotsiksi ja englanniksi: 1.2.2005 tilinpäätöstiedote vuodelta Lisätiedot HK RUOKATALO GROUP OYJ VUOSIKERTOMUS 2004
HK RUOKATALO GROUP OYJ VUOSIKERTOMUS 2004 HK RUOKATALO GROUP OYJ VUOSIKERTOMUS 2004 Sisältö Yritysesittely... 4-5 Tietoja osakkeenomistajille... 6 Vuosi 2004 lyhyesti... 7 Toimitusjohtajan katsaus... Lisätiedot SISÄLTÖ. Sivu YHTIÖKOKOUS OSINGONMAKSU OSAKEREKISTERI TALOUDELLINEN INFORMAATIO
SISÄLTÖ Sivu Amer-yhtymä... 3 Toimialat... 4-5 Vuosi lyhyesti... 6 Toimitusjohtajan katsaus... 7 Toimialakatsaukset Urheiluvälineryhmä... 8-13 Autoryhmä... 14 Tupakkateollisuus... 15 Time/system... 16 Lisätiedot VUOSIKERTOMUS 2001 ORION
VUOSIKERTOMUS 2001 ORION ORION-KONSERNIN VUOSIKERTOMUS 2001 SISÄLTÖ 2 4 6 8 11 Tietoja osakkeenomistajille Orion-konserni Keskeistä Orion-konsernissa vuonna 2001 Pääjohtajan katsaus Orion-konsernin arvot Lisätiedot KONE tukee kestävään kehitykseen perustuvaa kaupunkiasumista tarjoamalla turvallisia, luotettavia ja ympäristön huomioon ottavia tuotteita ja
Vuosikertomus 2001 KONE tukee kestävään kehitykseen perustuvaa kaupunkiasumista tarjoamalla turvallisia, luotettavia ja ympäristön huomioon ottavia tuotteita ja palveluja, jotka helpottavat ihmisten liikkumista. Lisätiedot 11. 14. VIRO 1 tavaratalo. 2 Seppälän myymälää. 1 outlet-myymälä. LATVIA 1 tavaratalo. 11 Seppälän myymälää
Stockmann-konserni lyhyesti Stockmann on suomalainen vähittäiskauppaa harjoittava pörssiyhtiö. Sen kolme liiketoimintayksikköä ovat tavarataloryhmä sekä muotikaupan myymäläketjut Lindex ja Seppälä. Stockmann Lisätiedot VUOSIKATSAUS 2005. Yhteistyö ammattilaisten kanssa on ensiarvoisen tärkeää rakentaessamme parempia elinympäristöjä
VUOSIKATSAUS 2005 Yhteistyö ammattilaisten kanssa on ensiarvoisen tärkeää rakentaessamme parempia elinympäristöjä Uponor lyhyesti Uponor on yksi johtavista asuin- ja liikerakennusten lämmitys- ja putkijärjestelmien Lisätiedot Pekka Lundmark, toimitusjohtaja
Pekka Lundmark, toimitusjohtaja Vuosikertomus 2009 Lifting Businesses Konecranes on alansa uudistaja, dynaaminen nostolaitekonserni. Olemme sitoutuneet toimittamaan asiakkaillemme ylivertaisia tuotteita Lisätiedot Tuotteet. Tuotteet LIIKEVOITTO LIIKETOIMINTA- ALUEITTAIN 2008* % Standardinostolaitteet 140,0 MEUR. Raskasnostolaitteet 53,6 MEUR
VUOSIKERTOMUS LIFTING BUSINESSES Konecranes on alansa uudistaja, dynaaminen nostolaitekonserni. Olemme sitoutuneet toimittamaan asiakkaillemme ylivertaisia tuotteita ja palveluita, joiden laatu, turvallisuus Lisätiedot myös tulevaisuudessa.
Vuosikertomus 22 KONE on kasvanut globaaliksi suuryritykseksi 196-luvulla aloitetun, yritysostoihin perustuvan kansainvälistymisstrategian ja vahvan orgaanisen kasvun ansiosta. Vuonna 22 kasvu-uralla otettiin Lisätiedot Sisältö. Yhtiökokous. Yhtiön organisaatio... 37 Hallinto... 38 Ympäristö... 40 Yhteystiedot... 41
Vuosikertomus 2003 Sisältö Vuosi 2003 lyhyesti... 1 Atria Yhtymä Oyj lyhyesti... 2 Toimitusjohtajan katsaus... 4 Toimialanäkymät... 6 Atria Oy... 8 Lithells AB... 12 Liha ja Säilyke Oy... 14 UAB Vilniaus Lisätiedot Yhtiökokous Uponor Oyj:n yhtiökokous pidetään tiistaina 17.3.2015 klo 17.00 alkaen Helsingin Messukeskuksessa osoitteessa Messuaukio 1, Helsinki.
Tilinpäätös 2014 Tärkeitä päivämääriä vuonna 2015 Yhtiökokous Uponor Oyj:n yhtiökokous pidetään tiistaina 17.3.2015 klo 17.00 alkaen Helsingin Messukeskuksessa osoitteessa Messuaukio 1, Helsinki. Tilinpäätöstiedote Lisätiedot V U O S I K E RTO M U S 2003
VUOSIKERTOMUS 2003 Sisällys Vuosi lyhyesti 1 Tietoja osakkeenomistajille 2 Martela lyhyesti 3 Toimitusjohtajan katsaus 4 Liiketoimintayksiköt ja organisaatio 2003 6 Liiketoimintayksikkö Suomi 6 Liiketoimintayksikkö Lisätiedot V uosik er tom us 2002 Vuosikertomus Orion-yhtymä Oyj
Vuosikertomus Orion-konsernin vuosikertomus 2002 Orion-konsernin vuosikertomus 2002 1 2 Orion-konsernin vuosikertomus 2002 Sisältö 4 Tietoja osakkeenomistajille 6 Orion-konserni 10 Arvot 12 Keskeistä Lisätiedot 2016 © DocPlayer.fi Yksityisyyskäytäntö | Palveluehdot | Palaute